Беседа:Цветан Цветанов

message: Вярно ли е ,че средното си образование Цветан Цветанов е завършил в помощно училище?
replies: text: Слухове. Veni Markovski | Вени Марковски (in Cyrillic) (беседа) 21:49, 13 февруари 2017 (UTC)

message: Дали не трябва да се направи отделна статия за този случай, понеже касае повече хора или да си остане тук?Jingiby (беседа) 17:57, 30 март 2019 (UTC)
През март 2019 г. избухва корупционен скандал свързан със строителната фирма "Артекс". По това време става ясно, че фирмата е продала през 2018 г. по-евтини апартаменти на политици от ГЕРБ, като година по-рано тази партия е гласувала промени в закона, позволили на "Артекс" да строи небостъргач в центъра на София. Облагодетелстваните политици са заместник-председателят на ГЕРБ Цветан Цветанов, министърът на правосъдието Цецка Цачева, председателят на парламентарната комисия по култура и бивш министър Вежди Рашидов, зам. министърът на спорта Ваня Колева и зам. министърът на енергетиката Красимир Първанов. В резултат Цветанов придобива апартамент с площ 240 квадратни метра в квартал Изгрев. Имотът заема целия последен етаж на луксозната сграда „Летера“ и разполага с отделен асансьор, който води до частен гараж. Всъщност новопридобитото недвижимо имущество е общо 315 кв.м., като в него се включат двойния гараж, площадката пред апартамента и асансьорната шахта. Сделката е сключена по документи при стойност от 627 евро на кв. м., но според данни на „Артекс“ пазарните цени за апартаменти в сградата, която всъщност е сграда на годината за 2017 г., са от 2600 до 3500 евро за кв. м. Тоест, Цветанов е придобил апартамента формално на цена приблизително 5 пъти по-ниска от усреднената пазарна цена, която е 3050 евро за кв. м., което прави разлика от по около 4750 лв. на кв. м., или общо с около 1,5 милиона лв. по-евтино. Не е ясно колко струва асансьорното съоръжение, което е персонално и стойността му също следва да се добави към цената на имота.
Документално имотът е придобит на стойност равна на неговата данъчна оценка. Това е най-ниската възможна стойност, върху която законово може да се начисли данък, при продажба на даден недвижим имот, което поражда съмнения за възможна данъчна измама. Цветанов финализира сделката като прехвърля два други свои имота на строителната фирма и доплаща 100 000 лв. Всичко това се случва няколко дни след като той получава в Народното събрание сигнал срещу дейността на "Артекс" и инициира формална проверка по него. Впоследствие проверка така и не е извършена."Артекс", ГЕРБ и апартаментите. Всичко, което трябва да знаем. март 22, 2019, Свободна Европа. Преди да бъде придобит от Цветанов, имотът е частен и принадлежи на семейство, което са фактическите собственици на “Артекс”. В един и същи ден този апартамент е прехвърлен от въпросното семейство на тяхната фирма “Артекс” и след това фирмата прави заменката с Цветанов. Двата апартамента, които Цветанов е заменил за новия, веднага са препродадени от фирма "Артекс" на бивш подчинен на Цветанов и активист на ГЕРБ. Старите апартаменти на Цветанов са препродадени от “Артекс” на доста по-висока цена, отколкото той е закупил новия, който е по-голям от тях. След разрастването на скандала, Цветанов и ръководството на фирмата отричат всички твърдения за корупционни и лобистки практики по случая. Самият Цветанов, заявява, че по сделката няма нищо от което да се срамува. Междувременно Цачева, Колева и Първанов подават оставки, които са приети от премиера. Все пак, при създалия се медиен и обществен натиск, той е принуден да подаде оставката си като народен представител и тя е гласувана от парламента на 29 март.
Информацията за сделката изнесена от гражданската организация „Антикорупционен фонд“ и излъчена от радио „Свободна Европа“, която е потвърдена от сайта за разследваща журналистика „Биволъ“, впоследствие е отречена от журналистически материали на вестник Труд. В публикации на вестника се твърди, че  Цветанов е жертва на манипулация с реални и офертни цени на фирма „Артекс“, Цветанов е жертва на манипулация с реални и офертни  цени на „Артекс“, разследващ екип, в. „Труд“ , 29 март 2019 г. с.2-3 В публикуваните във вестника данни за състоянието и цената на продадените имоти се вижда, че апартаменти в новия блок са продадени около и под 1000 евро на квадратен метър. Това разследване, подкрепено с документи, придизвиква анализи с оневиняваща Цветанов оценка в същия вестник.в. Излишна оставка след измислен скандал, Петьо Блъсков, „Труд“, 29 март 2019 г., с.2  Същевременно, според други анализатори, подобни, значителни разлики, между обявените предварително оферти и фигуриращите в нотариалните актове цени на недвижимите имоти у нас, се базират на широко практикувани данъчни измами, стимулирани от липсата на желание на държавата да вземе адекватни мерки по този въпрос.Юрист: Измама е в нотариалния акт да е вписана данъчната оценка, а платената цена да е по-голяма. в-к Дневник, 24 мар 2019 г. Целта е да се спестят част от дължимите 20% ДДС и 2 до 3%  местен данък за придобиване на имущество.Лили Границка, Защо сделките с имоти се изповядват по данъчна оценка?Mediapool.bg. 30 март 2019 г. Jingiby (беседа) 18:01, 30 март 2019 (UTC)
ОТ Партията на Цветанов се ражда нова партия
-------------
https://www.mediapool.bg/ot-partiyata-na-tsvetanov-se-rodi-tehnokrati-za-bulgaria-news316545.html Технократи за България, се отцепват от Републиканци за БългарияГеоргиалександров2 (беседа) 10:52, 8 януари 2021 (UTC)
replies: text: : отделна Veni Markovski | Вени Марковски (in Cyrillic) (беседа) 18:17, 30 март 2019 (UTC)
thread_title:  Скандал с фирма Артекс